**ОБЩИНСКА ИЗБИРАТЕЛНА КОМИСИЯ ОПАН**

**П Р О Т О К О Л**

**№ 15**

 Днес, 25 октомври 2015 г., от 22,00 часа в зала № 15 на Общинска администрация Опан се проведе заседание на Общинска избирателна комисия Опан при следния дневен ред:

1. Разглеждане на жалба с Вх.№1/25.10.2015г. постъпила в 21,54ч.

 Заседанието бе открито в 22,00 ч. и председателствано от госпожа Райна Грозева – председател на комисията.

 Райна Грозева – председател на комисията - Уважаеми колеги! В залата присъстват 11 членове на Общинската избирателна комисия. На лице е необходимият кворум. Откривам заседанието на комисията на 25 октомври 2015 г.

 Колеги, предлагам следния проект за дневен ред:

 1. Разглеждане на жалба с Вх.№1/25.10.2015г. постъпила в 21,54ч.

 Райна Грозева – председател на ОИК - Опан – Уважаеми колеги, имате ли предложения за допълнение на дневния ред? Заповядайте. Не виждам.

Моля, гласувайте така предложения дневен ред!

Гласували 11 членове на ОИК: ЗА – 11 (Райна Петрова Грозева, Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Каролина Георгиева Пенчева, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров). ПРОТИВ – няма.

Дневният ред се приема.

Райна Грозева – председател на комисията - Колеги, продължаваме с точка първа от дневния ред: Разглеждане на жалба с Вх.№1/25.10.2015г. постъпила в 21,54ч.След приключването на изборният ден е постъпила жалба с вх. № 1 от 25.10.2015г. в 21.54 часа от Генчо Донев Колев, упълномощен представител на МК “НОВА АЛТЕРНАТИВА“. В същата се твърди, че по данни на застъпник на МК “НОВА АЛТЕРНАТИВА“ в СИК с. Тракия при броенето на бюлетините са приети за действителни бюлетини такива, които са отбелязани със знаци, различни от посочени в ИК.

Предостави възможност за мнения, предложения и възражения.

 Предложение на Славка Пенкова- Тасева: Колеги, предлагам да излезем с решение, СИК Тракия повторно да преброи бюлетините в наше присъствие и при констатиране нарушения на ИК, да изготви нови протоколи за коригиране действително установените гласове.

 Райна Грозева – председател на ОИК - Опан – Уважаеми колеги, имате ли предложения за допълнение на дневния ред? Заповядайте. Не виждам.

Моля, гласувайте!

Гласували 11 членове на ОИК: ЗА – 11 (Райна Петрова Грозева, Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Каролина Георгиева Пенчева, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров). ПРОТИВ – няма.

На основание чл. 87, ал. 1, т. 1, т. 22 от ИК, ОИК - Опан взе следното

РЕШЕНИЕ№ 077 – МИ/НР Опан, 25.10.2015 год.

 Секционната избирателна комисия село Тракия в пълен състав в присъствието на ОИК – Опан да отвори чувала с бюлетините и да изброи отново всички бюлетини.

 При констатиране нарушение на ИК, СИК да изготви нови протоколи за действително установените гласове.

 Извършено бе повторно преброяване на бюлетините от членовете на СИК с. Тракия в присъствието на членовете на ОИК Опан . Констатира се следното:

1.В бюлетините за кмет на кметство:

- от 150 бр. бюлетини за Ради Желязков са констатирани 3 броя недействителни бюлетини;

- от 94 бр. бюлетини за Иванка Куманова е открита 1 бр. бюлетина за друг кандидат.

 2.В бюлетините за кмет на община:

- от 132 бр. бюлетини за Минчо Чавдаров са констатирани 2 бр. бюлетини недействителни.

3.За общински съветници:

- от 119 бр. бюлетини от квотата на БЪЛГАРСКА СОЦИАЛИСТИЧЕСКА ПАРТИЯ са констатирани 1 бр. бюлетина недействителна и 1 бр. бюлетина действителна, но за друга кандидатска листа.

 Дадено бе указание на членовете на СИК с.Тракия да изготвят нови протоколи с действително установени гласове.

- Колеги, поради изчерпване на дневния ред закривам днешното заседание на Общинската избирателна комисия.

Заседанието бе закрито на 22.10.2015 г., в 23,00 ч.

ПРЕДСЕДАТЕЛ:
Райна Грозева

СЕКРЕТАР:

Таня Тотева